ŽIA valda

AB ŽIA valda – lietuviška investicinė bendrovė, užsiimanti didesnės pelno maržos projektais, dažniausiai įkurdama ir vystydama naują verslo vienetą, konsoliduodama kurios nors verslo šakos įmones į vieną bendrovę arba įsigydama verslo įmonę, kuri turi plėtros galimybių, bet reikalauja esminio pertvarkymo. 

Bendrovė valdo ir vysto aviacijos paslaugų, infrastruktūros, žemės ūkio, verslo paslaugų sektoriaus, nekilnojamojo turto verslo šakų įmones. 

Pagrindinės įmonės pajamos – valdymo mokesčiai, dividendai ir pajamos iš dalies verslo pardavimo. Šiuo metu tiesiogiai ar per dukterines, susijusias ir asocijuotas įmones kompanijos nuosavybėje esantys aktyvai po paskolų gali būti vertinami iki 120 milijonų eurų.

Istorija 

UAB „ŽIA valda“ buvo įkurta 1997 m. Pasikeitus įmonės akcininkams, reorganizuojama veikla, įmonė tampa investicine holdingo bendrove (2002 m.). Tais pačiais metais įsigytos UAB „Žvilgsnis iš arčiau“ akcijos. Ši kreditų valdymo ir skolų išieškojimo bendrovė, užimdama 30 proc. rinkos, tapo lydere Lietuvoje ir Baltijos šalyse.

2003 m. įkurta UAB „Agrovaldymo grupė“ (dabar vadinasi AB „Agrowill Group“), kuri šiandien yra didžiausia tokio pobūdžio įmonė Lietuvoje. Ji valdo 17 žemės ūkio produkciją gaminančių ir perdirbančių bendrovių. Tais pačiais metais sėkmingai įgyvendinti pirmieji investiciniai projektai. Vienas iš jų – gyvenamųjų namų Užupyje (Vilniaus miesto rajonas) statybos projektas, parduotas už beveik 1,4 mln. eurų.

2004 m. įkurta UAB „Žemės vystymo fondas“ (veikla – žemės ūkio darbams naudojamos žemės pirkimas ir nuoma), kuri konsoliduoja žemės ūkio žemę bei nuomoja ją žemdirbiams ir AB „Agrowill Group“ Po metų kartu su partneriais UAB „Fima“ bei UAB „Garantas“ „ŽIA valda“ privatizavo „Lietuvos avialinijas“ (dab. „flyLAL – Lithuanian Airlines“). Šiuo metu bendras įmonei priklausančių patalpų plotas vien Vilniuje jau siekia 30 000 m², – 27 ha. Pradėtas daugiau kaip 20 ha užimančio individualių gyvenamųjų namų kvartalo projektavimas Gulbinų gyvenvietėje (projektas parduotas 2006 m.), „Kabančių sodų“ statybos Vilniaus centro pakraštyje. 

2006 m. 10 proc. bendrovės akcijų įsigyja advokatas Ramūnas Audzevičius. ŽIA valda buvo antra tarp 1000 sparčiausiai besivystančių Lietuvos bendrovių. UAB „Žvilgsnis iš arčiau“ kontrolinį akcijų paketą bendrovė parduoda Islandijos kapitalo įmonei „Creditinfo Group Ltd“ (67 % akcijų).

Tais pačiais metais AB „Lietuvos avialinijos“ reorganizuota į trijų įmonių grupę: AB „flyLAL Lithuanian Airlines“, UAB „flyLAL Group Services“, UAB „VA Reals“, viso įmonių grupę sudaro 9 bendrovės. Vilniaus oro uoste suprojektuoti ir pradėti statyti infrastruktūriniai objektai: 3 lėktuvų remonto angarai, privatus keleivių terminalas, biurų pastatai.

2008 m. UAB „ŽIA valda“ išleido 48 mln. litų vertės akcijų emisiją, kurią įsigyjo islandų kapitalo įmonė „SX investments“ ir lietuviško kapitalo įmonė „Amber capital partners“. Buvo suformuota nauja valdyba. Tais pačiais metais bendrovei UAB „Finhill“ suteikta "B" kategorijos maklerių licencija, leidžianti teikti finansines paslaugas. 

2008 m. AB „Agrowill Group“, priklausanti „ŽIA valdai“, pateko į Vilniaus vertybinių popierių biržą, sėkmingai atlikusi pirminį akcijų platinimą. Akcijų vertė per 3 mėn, pakilo apie 30 procentų.

Lietuvos Respublikos Vyriausybė strateginiame komitete patvirtino, kad AB "flyLAL Group" keleivių terminalas, statomas vietoj UAB „VA Reals“ priklausančių pastatų, yra strategiškai svarbus Lietuvai. Terminalo statybas planuojama pabaigti 2009 m.. Paskaičiuota, kad Lietuvos BVP jis padidintų apie 1,8 milijardo litų per metus.

„ŽIA valdos įmonių grupė“

Šaltiniai

Nuorodos 
 Oficiali bendrovės svetainė

Lietuvos investicijų bendrovės
Privataus kapitalo bendrovės